Coca-Cola The Voice Happy Energy Tour 2024 ще накара публиката да избухне в Бургас на 19 юли

*Най-обичаното музикално турне продължава на площад „Тройката“ в Бургас*

В разгара на лятото, феновете на музиката ще могат да видят любимите си изпълнителни на площад „Тройката“ в Бургас на 19 юли. Концертът, част от турнето Coca-Cola The Voice Happy Energy Tour 2024, ще очаква всички меломани в морския град от 19:00 часа. Фестивалната зона с много забавления и изненади за посетителите ще бъде отворена още в 17:00 часа, защото **музиката те кара да си тук**.

Невероятните изпълнители DARA, Torino & Pashata, Михаела Маринова, Dara Ekimova, Боро Първи и Криско ще изпълнят най-големите си хитове пред очите на своите морски фенове. Remi Toin ще накара публиката да се движи в ритъма на любимата си музика, а DJ Mascota и McP ще вдигнат всички на крака още от началото на концерта.

За още по-вълнуващо преживяване, един от най-известните и обичани влогъри – Емил Конрад, ще бъде на място на Coca-Cola The Voice Happy Energy Tour 2024 в Бургас, за да се забавлява заедно с всичките си последователи от морския град.

Преди старта на концерта в 19:00 часа, посетителите ще имат възможността да се забавляват заедно в специално създадената фестивална зона на турнето. Още от 17:00 часа, невероятни забавления и активности ще очакват феновете, които ще могат да спечелят вълнуващи награди и да се разхладят със свежа напитка в тематичните кътове. Сред множеството игри са Колелото и Кутията на късмета и Coca-Cola Ring Toss, а за да запазят прекрасните спомени от концерта, посетителите ще могат да запечатат своите усмивки във Фото бутилката на Coca-Cola. Освен всичко останало, музикалните почитатели ще могат да закупят специалния мърч на турнето от Pop-up shop.

Защото е важно да бъдем отговорни докато се забавляваме, организаторите поемат ангажимент да събират и рециклират кенове и бутилки, еквивалентни на броя раздадени по време на концертите. Участници в концертите са и сдружение BG Бъди активен, които ще бъдат на място със своята инсталация „Шишеяд“ и ще организират интерактивни дейности, свързани с рециклирането, за да предадат своята мисия сред хората.

Ексклузивна информация за турнето, уникални кадри от всички концерти и любопитни новини могат да бъдат намерени на Facebook страниците на [Coca-Cola България](https://www.facebook.com/cocacolabulgaria) и [The Voice Radio & TV Bulgaria](https://www.facebook.com/TheVoiceRadioTV), както и в Instagram профилите [Coca-Cola България](https://www.instagram.com/cocacolabulgaria/) и [The Voice Radio & TV Bulgaria](https://www.instagram.com/thevoiceradiotv/).

**Повече за Coca-Cola The Voice Happy Energy Tour**

От 2016 г. Coca-Cola и The Voice обединяват усилия, за да предложат на феновете едно разтърсващо музикално изживяване, наречено Coca-Cola The Voice Happy Energy Tour. Хитовото турне предлага спектакъл, поднесен изцяло на живо от най-обичаните музиканти, артисти и танцьори в страната. Турнето има за цел както да подкрепи българските изпълнители, така и да зарадва многохилядната публика, очакваща концертите на любимите си звезди всяка година. През 2024 г. феновете могат да очакват незабравими преживявания, много изненади и страхотни забавления във всеки от шестте града-домакини по време на турнето.